En liten til middelsstor (11-17 millimeter), noe bred, blank, mørkbrun til svart hjortebille. Hannen har noe forstørrede, krumme kjever (mandibler) som er omtrent så lange som hodet og har knudrete tenner både på under- og overkanten. Kroppen er grovt og ganske tett punktert. Pornotum er firkantet, noe bredere enn langt. Hunnen mangler forstørrede kjever, hodet er mindre enn hos hannen, pronotum mer rundet og oversiden finere punktert.